
Здравейте, 


Работя на трудов договор от 17.05.2021г по чл.67, ал. 1, т. 1 от КТ, във връзка с чл. 70, ал. 1. Със срок на изпитване 6 мес. в полза на работодателя. От 14.09.2021г съм в едномесечен болничен. Работодателя ми твърди, че иска и може да ме освободи по време на действащият болничен. Моля, ви кажете ми това законово издържано ли е и ако не, то коя е институцията към която мога да се обърна за закрила и защита? 


Благодаря предварително


Поздрави


 

Осовобождаване от длъжност по инициатива на работодател по време на действащ болничен?
======================================================================================

 

Благодаря за бързят отговор. Искам да попитам в такъв случай и следното, хипотетично по средата на болничния ми, който е един месец (както казахме) остана без работа, какво се случва с остатъка от болничния ми. Т.е. губя ли правата по болничния ми и ще ми бъде ли изплатен за целия срок?  

Поздрави




Здравейте, Деси Цветкова,


в конкретния случай става въпрос за сключен трудов договор във връзка с чл. 70, ал. 1 от КТ с уговорен срок за изпитване в полза на работодателя. При този вид договори имаме т.нар. прекратяване, а не уволнение до изтичането на изпитателния срок.  

Съгласно чл. 71, ал. 1 от КТ до изтичане на срока за изпитване страната, в чиято полза е уговорен, може да прекрати договора без предизвестие. Закрилата на чл. 333 от КТ при уволнение не се прилага при прекратяване на договор по чл. 71, ал. 1 от КТ.  

В този смисъл с оглед на гореизложеното може да се направи заключението, че договор със срок за изпитване може да се прекрати на основание на чл. 71, ал. 1 от КТ по всяко време да изтичане на изпитателния срок, т.е. и по време на отпуск за временна неработоспособност.


Поздрави,  

адв. Николина Митова  

тел. 0898 303092


